Aalborg Stiftstidende, 1830-12-11
Marschau, den 1ste December. Den 29de om Morgenen var her endnu roligt, men om Aftenen Kl. 7 udbredtes hurtigt den Efterretning, at 2 Regimenter af den russiske Garde til Hest vare i Fægtning med Militairskolens Elever og flere Compagnier polsk Jnfanterie. Fægtningen var blodig og kostede mange Mennesker paa begge Sider; det russiske Garde-Cavallerie trak sig tilbage og en Afdeling af de polske Tropper begav sig til Slottet Belvedere, men Storfyrst Constantin havde allerede forladt det. Nu blev Generalmarschen slaaet, alle i Warschau værende Tropper traadte under Gevær og Befolkningens Hensigt at gjøre fælleds Sag med det polske Militair var ikke meere tvivlsom. Allerede Kl. 8 bleve Arsenalets Porte sprængte, og Vaabnene fordeelte blandt de Tilstædeværende. Jndtil Dagens Frembrud varede Fægtningen; det Volhyniske Regiment med en stor Deel af de polske Garde Grenaderer opstilledes under General Surminskpaa den store Excerceerplads Muranow og imod denne Magt kunde det lithaulske Garde-Regiment ikke holde sig. Statsfangerne i Carmeliter= og Martins-Klosteret bleve satte i Frihed. J Fægtningen om Natten befandt sig blandt de mange Faldne mange betydelige Personer. Ved Slottet Belvedere faldt Generalerne Gendre og Fensch, samt Vice-Præsidenten Lubowidzki; ved den Keiserlige Statholders Palai Krigsministeren General Hauke, General Blumer, General Nowick og Oberst Mecitzewski, og General Potocki blev farlig saaret. Generalerne Redel og Bontems ere arresterede; Generalerne Essakow og Enkelmann have overgivet sig. Den 30te udstædte Premierministeren og Finantsministeren en Proclamation i Keiserens og Kongens Navn, ved hvilken et nyt Administrations=Raad blev oprettet. befalingen over den i Staden befindtlige Armee blev overdraget General Chlopick. Hele denne Dag forbleve Jndvaanerne under Gevær og Nationalgaden organiserede sig under Grev Lubienskis befaling. De russiske Tropper have, saavidt bekiendt, indtil nu holdt sig rolige, og de polske Jnfanterie- og Cavallerie-Regimenter, som have Garnisoner i de forskjellige Woiwodskaber, have erholdt befaling, hurtigt at trække sig til Warschau. Stadens Hovedgader ere Kanoner plantede overalt. Banken og andre offentlige Casser ere stillede under Borgernes Varetægt. Nogle Regimentscommandeurer, som vilde gjenoprette Roligheden, fandt tildeels deres Død ved dette Forsøg. J den Warschauer-Statstidende af 30te indeholdtes ogsaa den Efterretning, at Slottet i Belvedere og Cavalleriets Caserner vare ødelagte, og at Folkemasserne vare paa Veien til Powonsk, hvorhen de russiske Garder havde trukket sig. Et Garde-Jæger-Regiment havde imidlertid, indtil Kl. 9 om Morgenen, holdt den sachsiske Plads og Trompetergaden besatte, men var paa den Tid bleven angrebet af Folket, medens polsk Jdfanterie og ridende Artillerie gjorde et Angreb fra den modsatte Side, og nødte Garde-Jæger-Regimentet til at trække sig tilbage med de øvrige russiske Tropper. Blandt dette Regiments Faldne er Obersten Baron v. Sass og Capitain Skarzewsk. Jøvrigt har det, under disse blodige Optrin i Warschau, seet udder som andetsteds ved lignende Begivenheder. J Folkemasserne fandtes ogsaa her nogle bevæbnede Qvinder. Alle Boutiker vare lukkede. Den offentlige Sikkerhed bevogtes nu af den nye organiserede Nationalgarde, og man regner, at 30000 Mand af alle Stænder befindes under Vaaben, foruden det polske Militair. Kl. 2 om Natten til den 1ste December, var Roligheden igjen bragt tilveie og Jlden ophørt, og da paa denne Tid Staden ikke længere truedes af nogen Fare, (?) ophørte man med Uddeelingen af Vaaben og Ammunition, medens de tilbageblevne Russer med deres Familier bleve anbefalede den polske Nationalære. Det under 30te November oprettede nye Administrationsraad havde allerede den 1ste December ikke længere det Almenes bifald, men en Deel Personer af dets Medlemmer omskiftedes med andre. Forsterne Cartoristi og Radzinell forbleve imidlertid Medlemmer af samme.